Document ID: 32006R1234

UREDBA KOMISIJE (ES) št. 1234/2006
z dne 16. avgusta 2006
o spremembi Uredbe (EGS) št. 2973/79 o določitvi podrobnih pravil za uporabo in dodelitev podpore za izvoz proizvodov iz govejega in telečjega mesa, ki so upravičeni do posebnega položaja pri uvozu v tretjo državo
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1254/1999 z dne 17. maja 1999 o skupni ureditvi trga za goveje in telečje meso (1), in zlasti člena 33(12) Uredbe,
ob upoštevanju naslednjega:
(1)
Člen 12(8) Uredbe Komisije (ES) št. 1445/95 z dne 26. junija 1995 o pravilih za uporabo uvoznih in izvoznih dovoljenj za goveje in telečje meso (2), kakor je bila spremenjena z Uredbo (ES) št. 360/2004 (3), ne predvideva več možnosti prenosa neporabljenih količin, če so količine, za katere so bila zahtevana dovoljenja, manjše od skupne razpoložljive količine za izvoz.
(2)
Člen 1(1) Uredbe Komisije (EGS) št. 2973/79 z dne 21. decembra 1979 o določitvi podrobnih pravil za uporabo in dodelitev podpore za izvoz proizvodov iz govejega in telečjega mesa, ki so upravičeni do posebnega položaja pri uvozu v tretjo državo (4) določa letno tarifno kvoto 5 000 ton svežega, ohlajenega ali zamrznjenega govejega in telečjega mesa za izvoz v Združene države Amerike. Prav tako določa razdelitev zadevne kvote količine na štiri dele po 1 250 ton, ki so razpoložljivi na četrtletje, skupaj z možnostjo prenosa neporabljenih količin, ki ostanejo glede na prejšnje četrtletje.
(3)
Zaradi spremembe Uredbe (ES) št. 360/2004 četrletni prenos iz drugega odstavka člena 1(1) Uredbe (EGS) št. 2973/79 ni več potreben in se ga črta.
(4)
Poleg tega zaradi ravni uporabe zadevne kvote in ukinitve možnosti četrletnega prenosa ni več smiselno obdržati obveznost do razdelitve kvote na štiri enake dele za vsako četrtletje. Zato je treba četrtletno razdelitev razpoložljivih količin prav tako razveljaviti.
(5)
Uredbo (EGS) št. 2973/79 je zato treba spremeniti.
(6)
Ukrepi, predvideni s to uredbo, so v skladu z mnenjem Upravljalnega odbora za goveje in telečje meso -
SPREJELA NASLEDNJO UREDBO:
Člen 1
Drugi pododstavek člena 1(1) Uredbe (EGS) št. 2973/79 se črta.
Člen 2
Ta uredba začne veljati sedmi dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 16. avgusta 2006

Labels: 3
17
19
18